Exqrch/javanese-Komodo-pixelgpt huggingface dataset:
Pierre-Simon Laplace Pierre-Simon, marquis de Laplace (23 Maret 1749 - 5 Maret 1827) punika satunggiling ahli matématika lan astronom Prancis ingkang nelakaken téyori bilih bumi mayuta-yuta taun kapengker kapisah saking srengéngé lan saya dangu kulit njawinipun garing lan tansaya atos
Ing taun 1773, ing sangajengipun Akademi Prancis, panjenenganipun mbuktèkaken bilih obahipun planit-planit punika stabil
Panemon Laplace sanèsipun inggih punika ing babagan integral kalkulus, diferensial terbatas, persamaan diferensial, lan astronomi
Panjenenganipun nemokaken Mekanika selestial, Ekuasi Laplace, Operator Laplace lan Transformasi Laplace
Joe Biden Joseph Robinette "Joe" Biden, Jr
(lair ing Scranton, Pennsylvania, 20 November 1942) iku pulitikus lan pengacara Amérika Sarékat saka Wilmington, Delaware
Biden iku anggota Parté Dhémokrat lan Senator senior saka Delaware, wektu iki ing sajeroning mangsa kalungguhan kaping 6
Biden tau nyalonaké dhiri sajeroning pamilihan présidhèn 1988 lan 2008 nanging banjur mundur
Ing tanggal 22 Agustus 2008, diumumkaké yèn Barack Obama wis milih Biden minangka pasangan bakal calon wakil presidhèné sajeroning pamilihan présidhèn 2008
Saiki, dhèwèké njabat minangka presiden Amerika wiwit taun 2021
Biden dilairaké ing Scranton, Pennsylvania, saka kulawarga Joseph R
Biden anak pambarep saka 4 sesadulur lan digulawentah sajeroning lingkungan agama Katulik Roma
Kulawarga iki pindah menyang Delaware nalika Joe Biden umur 10 taun
Ing taun 1961, Biden lulus saka Archmere Academy in Claymont, lan taun 1965 saka University of Delaware ing Newark
Biden banjur nerusaké pendhidhikan menyang Syracuse University College of Law, lulus taun 1968
Taun 1966 Biden nggarwa Neilia Hunter
Kulawarga iki pinaringan anak telu, Joseph R
III (Beau), Robert Hunter, lan Naomi
Garwa lan putrané sing isih bayi tiwas sajeroning kacilakan montor ora suwé sawisé Biden kapilih dadi senator ing taun 1972
Kaloro anak lanang uga tatu abot sajeroning kadadéan mau
Ing taun 1977, Biden nikah karo Jill Tracy Jacobs lan pinaringan putra siji, Ashley.
John McCain John Sidney McCain III (lair ing Zona Terusan Panama, 29 Agustus 1936 - pati ing Arizona, 25 Agustus 2018 ing yuswa 81 taun) iku senator senior Amérika Sarékat saka praja Arizona
McCain makili Parté Républik
McCain naté dadi bakal calon présidhèn sajeroning pemilu présidhèn 2000
Nalika iku, McCain kalah déning George Walker Bush sajeroning konvensi Parté Républik
Ing taun 2008 McCain menangaké pencalonan Parté Républik lan maju sajeroning pencalonan présidhèn Amérika Sarékat 2008
Sajeroning pamilihan taun 2008 mau McCain dikalahaké déning calon saka Parté Dhémokrat Barack Obama.
Samoa Amérika Samoa Amérika iku wewengkon ora kaorganisasi lan kapisah duwèké Amérika Sarékat sing dumunung ana ing pérangan kidul Samodra Pasifik, ing sawétané nagara Samoa
Populasiné ing taun 2003 ana 70.260 jiwa kanthi kapadhetan sing ndunungi 353/km²
Lagu kebangsaané yaiku Amérika Samoa.
Melamina "Artikel iki ngenani senyawa kimia sing jenengé melamina
Istilah "melamina" uga dipigunakaké kanggo ngrujuk marang resin melamina, ya iku plastik sing digawé saka melamina lan formaldehida
Bedakna uga karo melanin, pigmen sing tinemu ing kulit lan rambut." Melamina iku senyawa basa organik kanthi rumus kimia C3H6N6 lan duwé jeneng IUPAC 1,3,5-triazina-2,4,6-triamina
Melamina mung sethithik larut ing banyu
Melamina iku trimer saka sianamida, lan kaya déné sianamida, melamina ngandhut 66% nitrogen (miturut massa)
Melamina minangka metabolit saka siromazina, sajinis pestisida
Melamina kadhapur sajeroning tubuh mamalia sing ngonsumsi siromazina
Dilapuraké uga siromazina diowahi dadi melamina sajeroning tetuwuhan
Melamina pisanan disintesis déning Liebig ing taun 1834
Sajeroning produksi awal, kalsium sianamida diowahi dadi disiandiamida, banjur dipanasaké ing sadhuwuring titik leburé kanggo ngasilaké melamina
Nanging, ing jaman saiki, akèh-akèhé pabrik indhustri migunakaké uréa kanggo ngasilaké melamina liwat reaksi mangkéné 6 (NH2)2CO → C3H6N6 + 6 NH3 + 3 CO2 Pisanan, urea kaurai dadi asem sianat sajeroning reaksi endotermik: (NH2)2CO → HCNO + NH3
Banjur asem sianat ngalami polimerisasi mbentuk melamina lan karbon dioksida: 6 HCNO → C3H6N6 + 3 CO2
Reaksi kapindho ya iku eksotermik, nanging kabèh prosès reaksi duwèni sipat endotermik
Hadiluwih, Sumberlawang, Sragèn Hadiluwih iku désa ing Kacamatan Sumberlawang, Sragèn
Désa Hadiluwih, sawijining désa ing arah paling kidul kanggo wewengkon Kacamatan Sumberlawang
Wewengkon pesawahan tadhah udan kang kabèh dumunung ing dataran datar kanthi jinis tanah ireng (grumusol)
Luwih saka 80% sing ndunungi urip saka tetanèn
Kasil sing paling dominan tuwuhan pangan: pari, jagung, kacang tanah
Désa Hadiluwih dumadi saka dhusun: Kedungdowo, Bibis, Pandanan, Bojong, Jetak lan Sumber rejo
Papréntahan désa mau kalurahan/Désa Hadiluwih
Ana 5 kebayanan: Kedungdowo I, Kedungdowo II, Bojong, Jetak-Sumberrejo, Pandanan lan Bibis
Agama Islam dominan ing tlatah Hadiluwih, punjul 90% penduduke nganut agama Islam
Pendidikan warga désa Hadiluwih: ora lulus SD - nganti master
Ana: 4 TK, 2 SD, 1 MI
Wektu iki lurah/ kepala désa ing Hadiluwih: Ibu Kartini
Urut-urutan poro Lurah/Kepolo Deso: 1
Ibu Kartini (2008 - 2016)
Jati, Sumberlawang, Sragèn Jati, iku désa ing Kecamatan Sumberlawang, Sragèn
Caravaca de la Cruz Caravaca de la Cruz iku sawijining kutha kang dumunung ing sisih kidul Spanyol
Sing ndunungi watara 25.688 jiwa (2007).
Flamenco Flamenco iku istilah saka Basa Spanyol kang tegesé salah sawijining jinis utawa genre musik kang kawentar rumit kanthi irama rikat, lan bisa uga kanggo ngarani genre jogèd kang ciriné nganggo irama langkah
Sanadyan kanthi umum dianggep budaya Spanyol, jejogèdan flamenco iki sakbeneré asal saka tlatah: Andalusia
Sanadyan mangkono, tlatah liya, mligi Extremadura lan Murcia, uga mèlu nyengkuyung ngrembakané jinis musik iki, lan akèh penari flamenco kang misuwur lair ing tlatah liya ing Spanyol.
George Washington George Washington (22 Fèbruari 1732 – 14 Dhésèmber 1799) iku Présidhèn Amérika Sarékat (1789–1797) sing kapisan
Ing umur 11 taun bapaké tilar donya
George Washington wiwitané nyambut gawé minangka mantri ukur, banjur lumebu bala ing umur 21 taun, lan diangkat dadi Letnan Kolonèl wektu mèlu wajib militèr déning Gubernur praja Virginia
Omah-omah taun 1759 karo Martha Dandridge Custis Washington, George Washington ngurus perkebunané sing jembar ing Virginia lan menjadi anggota Dewan Perwakilan Rakyat Virginia, hingga Revolusi Amérika pecah
George Washington minangka anggota perkumpulan rahasia "Freemasonry"
Ing taun 1789 sawisé Konstitusi disahaké, Washington dipilih kanthi swara wutuh dadi Présidhèn Amérika sing kapisan
Washington nglakoni rong mangsa kalungguhan wiwit taun 1789 nganti taun 1797, didampingi déning John Adams minangka Wakil Présidhèn
Sajeroning pidhato perpisahané ing taun 1797, Washington nyerokaké marang rakyat Amérika Sarékat supaya ninggal rasa kapartéan lan rasa kelaladanan sing kagedhèn
Ing taun 1799, George Washington tilar donya ing umur 67 taun ing Mount Vernon, sawisé telung taun mudhun kalungguhan minangka présidhèn
Washington ora duwé katurunan, mung ana siji anak angkat.
Gelderland Gelderland iku propinsi ing Walanda
Kutha krajané yaiku Arnhem lan sing ndunungi ana kurang luwih 1,97 yuta jiwa (2005)
Gelderland iku ing sisih kulon wewatesan karo propinsi Utrecht lan Holland Kidul, ing sisih kidul karo propinsi Brabant Lor, ing sisih wétan karo nagara Jerman, ing sisih lor karo propinsi Overijssel lan ing sisih lor kulon karo propinsi Flevoland.
Bungur Bungur (Lagerstroemia) iku sajinis tuwuhan awujud wit-witan sing misuwur minangka wit pangayom dalan utawa pekarangan
Kembangé warna abang nom utawa jambon, yèn megar bebarengan katon éndah
Ana rong jinis bungur sing populèr: bungur biyasa/gedhé ("L
indica"), wité gedhé dhuwur nganti 8m, lan bungur jepang ("L
faurieri") sing luwih cilik, awujud perdhu
Bungur gedhé biyèn uga akèh ditandur ing pekuburan.
Trembesi Trembesi utawa kihujan, utawa baujan, ("Samanea saman" (Jacq.) Merr.) minangka tetuwuhan wit-witan gedhé, dhuwur, kanthi tajuk sing amba banget
Tuwuhan iki naté populèr minangka tuwuhan pangayom
Oyodé sing ngambra-ambra ndadèkaké kurang populèr amarga bisa ngrusak dalan lan wangunan ing saubengé
Jeneng Ki Hujan, asalé saka anané banyu sing kerep nètès saka tajuké amarga kemampuan nyerep banyu lemah sing kuwat sarta kotoran saka kéwan tonggèrèt sing manggon ing wit mau
Tuwuhan iki asal saka Amérika tropis nanging saiki kasebar ing saindhenging laladan tropis
Ing sawatara panggonan malah dianggep ngganggu awit tajuké ngganggu tuwuhan liya kanggo urip.
Randhu alas Randhu alas ("Bombax ceiba" L.) iku wit-witan sing dianggep suci déning umat Hindhu
Tuwuhan iki duwé ukuran gedhé banget lan kerep ditandur ing cedhak yasan suci
Nalika panemuan Candhi Pawon, wit iki diweruhi thukul ing reruntuhan yasan.
Tetanduran wiji loro Magnoliopsida iku jeneng botani kanggoné kelas tetuwuhan
Jeneng iki diwangun kanthi ngganti panambang "-aceae" saka jeneng "Magnoliaceae" nganggo panambang "-opsida" (Pasal 16 sajeroning "ICBN")
Kelas "Magnoliopsida" dianggo jeneng takson tumrap kabèh tetuwuhan ngembang dudu monokotil lan duwé sipat polifiletik
Magnoliopsida iku jeneng kang dianggo nggantèkaké jeneng lawas Dicotyledoneae (kelas tetuwuhan dikotil, utawa agodhong lembaga loro)
Sistem Klasifikasi APG II, kang mbaka sethithik tansaya populèr, ora migunakaké jeneng iki manèh
Luwih adoh, sistem iki nemu yèn sajeroning golongan iki ana paling ora pitu klade kang béda kanthi genetik
Saka kapitu klade iki, ana siji golongan gedhé kang monofiletik kang duwé ciri-ciri kas Magnoliopsida kanthi konsisten lan karan "eudicots" ("dikotil bener/sajati")
Ironisé, Magnoliaceae ora kalebu sajeroning dikotil sajati.
Temulawak Temu lawak ("Curcuma xanthorhiza" L.) (en:"Java Turmeric") (Carakan: ꦠꦼꦩꦸꦭꦮꦏ꧀) iku tuwuhan usada kang kagolong sajeroning suku pala kapendhem ("temu-temuan") (Zingiberaceae)
Tuwuhan iki asalé saka Indonésia, mligi Pulo Jawa
Ing Jawa, tuwuhan iki diarani temulawak, ing Sunda diarani koneng gedhé, déné ing Madura diarani temu labak
Tuwuhan temu lawak bisa tuwuh dhuwuré nganti 2 m, duwé kembang awarna kuning
Oyod temulawak (rimpang) asring digunakaké minangka bahan usada tradhisional
Temulawak kalebu tuwuhan Terne kang duwé gagang semu dhapuran, habitusé bisa nganti 2-2,5 mèter, saben dhapuran ana 3-9 anakan lan saben tuwuhan duwé 2-9 ron
Oyod temulawak kang padatan diarani rimpang kawangun kanthi sampurna lan pangé kuat, wernané ijo peteng
Rimpang induk bisa duwé 3-4 rimpang
Werna kulit rimpang coklat rada abang utawa kuning tuwa, déné warna dagingé oranye tuwa utawa kuning
Rimpang temulawak kawangun ing jero lemah, jeroné udakara 16 cm
Padatan, saben dhapuran duwé 6 rimpang tuwa lan 5 rimpang enom
Khasiat rimpang temulawak ya iku kanggo antiradang, nambah prodhuksi ASI, anti racun empedhu, ngudhunaké kolésterol, diurètik, tonikum, lan ngilangaké nyeri ing sendhi
Temulawak kalebu jinis tuwuhan hèrba kang gagangé semu lan dhuwuré bisa nganti 2-2,5 mèter, wernané ijo utawa coklat peteng
Godhongé padha nutupi nganti kawangun gagang
Temulawak bisa urip apik ing tlatah dhataran cendhèk nganti dhuwur 750 mèter sadhuwuré lumah sagara
Saben gagang duwé godhong kang cacahé 2-9 kanthi wujud bunder ndawa kaya godhong gedhang, wernané ijo utawa coklat rada ungu, dawané 31–84 cm lan ambané 10–18 cm
Temulawak duwé kembang kang dhapuré nggrombol, cendhak lan amba, wernané putih utawa kuning tuwa lan bongkot kembangé wernané ungu
Kembang majemuk dhapuré "bulir", bunder dawa, dawané 9–23 cm, ambané 4–6 cm
Kembang thukul kanthi cara giliran saka kantong-kantong godhong pengayom kang gedhé lan manéka warna ukurané uga wernané
Makutha kembang wernané abang, dhapuré tabung (silinder) kanthi dawa 4,5 cm, mekrok ing wayah ésuk lan alum nalika soré
Temulawak wis dimangertèni ngandhut senyawa kimia kang duwé aktivitas fisiologis, ya iku kurkuminoid lan lenga atsiri
Kurkuminoid mènèhi warna kuning ing rimpang kang sipaté anti-baktèri, anti-kanker, anti-tumor, lan anti-radang, ngandhut anti-oksidan lan hypokolèsteromik
Déné lenga atsiri duwé rasa lan ambu kang khas
Isi lenga atsiri ing rimpang temulawak 3-12%
Miturut éksplorasi, rimpang temulawak ngandhut akèh zat kimiawi kang mènèhi èfèk positif kanggo organ manungsa kaya ta empedhu, ati, lan pankréas
Prabawané kanggo empedu ya iku bisa nyegah kawanguné watu lan kolesistisis
Ing ati, zat temulawak ngrangsang sèl ati nggawé empedhu, nyegah hépatitis, lan lara ati, ngéwangi ngudhunaké kadar SGOT lan SGPT uga kanggo anti-hépatotoksik
Kajaba iku, temulawak uga bisa ngrangsang fungsi penkréas, nambah seléra mangan, ngrangsang mlakuné sistem hormon métabolisme lan fisiologi awak.
Temulawak wis kawentar dadi tuwuhan kang nggawé jamu lan tamba manéka warna lelara
Temulawak duwé khasiat laktagoga, kolagoga, anti-inflamasi(anti radang), tonikum lan diuretik (ngluruhaké uyuh)
Lenga atsiri temulawak uga duwé khasiat fungistatik ing akèh jinis jamur lan bakteriostatik ing mikroba "Staphyllococcus sp." dan "Salmonella sp." Kontèn kolagoga saka temulawak duwé mupangat kanggo ngundhakaké prodhuksi lan sèrèksi empedu kang kerjané kolekinetik lan koleretik, diéwangi kanthi "kerja kolekinetik" dilakokaké déning "fraksi kurkuminoid", déné "kerja kolerotik" dilakokaké déning komponèn saka fraksi lenga atsiri
Kasilé kanthi ngundhakaké prodhuksi cuwèran empedu, mula partikel padhet ing kandhung empedu bisa kélong
Kaanan iki ngelongi kolik empedu, weteng kembung amarga gangguan métabolisme lemak lan ngudhunaké kadhar kolèsterol getih kang dhuwur
Anthorrhizol kang kaandhut ing rimpang temulawak apik banget kanggo antimikroba lan antibaktéri
Temulawak bisa minangka bètèng pertahanan untu
Baktèri-baktèri kaya ta "streptococcus", "actinomyces viscocus" lan "porphyromonas gingivalis" kang gawé kroposé untu bisa dipatèni nganggo ekstrak temulawak
Osteoarthtritis ya iku saya tipisé sendi amarga mudhuné aji glukosamin dan kandroitin ing balung enom kang bisa njalaraké radang sendi
Lara iki padatan nyerang wong kang wis tuwa (lansia)
Temulawak bisa nyegah radang sendi amarga duwé èfèk anti inflamasi
Kandhutan lenga atsiri ing temulawak bisa ngilangaké flèk-flèk ireng ing rai lan njaga élastisitas kulit
Temulawak bisa nyegah thukulé kukul (jerawat) lan uga bisa ngresiki "noda" ireng ing kulit rai amarga kukul mau
Temulawak uga duwé khasiat kanggo nambani manéka warna lelara, kaya ta hépatitis, bebelen(sembelit), mèncrèt (diaré), liver, radang ginjel, maag, asma, ambeien, rematik, lan pegel linu
Bumbon crakèn Bumbon crakèn yakuwi pérangan tuwuhan kang duwé aroma utawa rasa kuwat kang kanggo bumbu, pangawèt utawa panambah rasa sajeroningmasakan
Bumbon crakèn racaké dibédakaké saka tuwuhan liya kang dipigunakaké kanggo tujuan kang mêh padha, kaya déné tandura obat, sayuran mawa aroma, lan woh garing
Bumbon crakèn minangka barang dagangan paling aji ing jaman prakolonial
Akèh bumbon crakèn kang biyèn dipigunakaké sajeroning pangobatan, nanging saiki wis suda
Bumbon crakèn dadi salah siji alesan kena apa panjelajah Portugis Vasco Da Gama lelana nganti tekan India lan Maluku
Bumbon crakèn iki uga kang njalari Walanda banjur nyusul menyang Maluku, sauntara Spanyol ing sangisoré pimpinan Columbus wis luwih dhisik golèk dalan tumuju ngétan ngliwati dalan liya lan pungkasané malah mendharat ing bawana Amérika
Kutub Kidul Kutub Kidul (géografis) iku pojok kidul bumi (90° S), wujud sumbu bumi
Panemu kutub asalé saka Nurwègen Roald Amundsen, iku wong sing sepisanan nemu Kutub Kidul tanggal 14 Dhésèmber 1911
Kutub Kidul magnetis ya iku pojoking medan magnet sing lurus nembus pusat bumi
Amarga anané sumbu iku bumi mubeng
Ing taun 1985 diweruhi manawa Kutub Kidul magnetis ana ing 65°S 140°T
Kutha Purwakarta Purwakarta ya iku kutha ing provinsi Jawa Kulon, Indonésia
Kutha iki minangka kutha krajan Kabupatèn Purwakarta.
Knut (bruwang ès) Knut (lair 5 Dhésèmber 2006 ing Berlin - pati 19 Maret 2011) iku sawijining bruwang ès lanang ("Ursus maritimus"), sing lair lan gedhé ing "Zoologischen Garten Berlin" (Taman Raja Berlin)
Knut iku misuwur banget ing Jerman lan sadonya amarga bruwang ès kapisan sing bisa lair ing Taman Raja ing 30 taun pungkasan
Knut tau dadi kontrovèrsi internasional, banjur dadi atraksi turis populèr
Sawisé tabloid Jerman "Bild" ngandhut kutipan saka sawijining aktivis hak-hak sato kéwan anama Frank Albrecht sing ngomong yèn "Knut luwih becik dipatèni tinimbang dihina dadi kéwan ingon manungsa", akèh wong sadonya sing padha nepsu
Bocah-bocah dadi démo sajabaning Taman Raja, lan akèh e-mail sarta layang sing dikirim
Knut dadi punjering wigatènan média-massa lan nggawé taun 2007 dadi taun sing apik kanggo Taman Raja Berlin
Bathiné dadi akèh dhéwé salawasé umuré sing wis 163 taun.
Haver Haver ("Avena sativa" L.), ditepungi uga minangka oat, wujud serealia sing cukup wigati ing laladan kanthi iklim subtropis lan sedheng
Bulir sing diasilaké (uga ingaran haver) dimupangataké minangka panganan sarta pakan (mligi kanggo jaran)
Ing Indonésia prodhuké ditepungi saka sajinis bubur sing diintrodhuksi panjajah Walanda, sing ditepungi minangka havermut
Haver wujud wangun domèstikasi saka jinis setengah alasan "Avena fatua" sing wis dibudidayakaké ing jaman perundagian awal (jaman wesi) lan wujud sumber pangan pokok wektu iku ing Asia Kulon lan Éropah
Èfèk hormon tetuwuhan auksin sepisanan tinemu saka tetuwuhan haver, pasé saka koleoptilé
Iklim Iklim iku kaanan rata-rata cuaca ing wektu dawa
Studi ngenani iklim disinaoni ing météorologi
Iklim ing bumi banget diprabawai déning posisi srengéngé marang bumi
Ana sapérangan klasifikasi iklim ing bumi iki sing ditemtokaké déning panggonan géografis
Lumrahé awake dhéwé bisa nyebutaké minangka iklim tropis, lintang nengah lan lintang dhuwur
Èlmu sing nyinaoni ngenani iklim yaiku klimatologi.
Merbung, Klathèn Kidul, Klathèn Merbung iku désa ing Kacamatan Klathèn Kidul, Kabupatèn Klathèn, Jawa Tengah
Désa Merbung kapérang dadi telung dhukuh, sepisan yaiku Merbung Kulon, Merbung Wétan, lan Krapyak
Dhukuh Merbung Kulon ing sisih loré duwèni wates ril sepur, Dhukuh Merbung Wetan sisih kidulé duwèni wates kali Bandhes, déné Dhukuh Krapyak duwèni wates ing sisih lorè yaiku dalan propinsi Jawa Tengah utawa asring sinebut dalan "By Pass."
Éjakulasi Éjakulasi (ngecrit), iku prastawa metuné sperma saka zakar utawa palanangan lan racaké dibarengi orgasme
Éjakulasi utawa ngecrit racaké dumadi sawisé anané stimulasi sèksual sing njalari ereksi penis, nanging uga bisa dumadi nalika priya turu sing biyasa karan "ngimpi teles"
Ing arang kasus, éjakulasi dumadi amarga prostatic lelara, kaya ta prostat nggedhekake
Anéjakulasi kawontenan kang Tukang orgasme
Dyséjakulasi wis orgasme sing nglarani utawa ora adil.
Yésus Kristus Yesus saking Nazarèt (kirang langkung antawis taun 4 SM ngantos 30–33 M) punika satunggaling tukang kayu, pengkhotbah/pangajar, panyaras, guru/rabbi, pedamel mujizat, lan tokoh Yahudi ingkang paling misuwur; ing kakristenan Yesus Kristus
Tiyang Kristen pitados, Yesus punika Putraning Allah, Hyang, Mesias, lan Juru Wilujeng umat manungsa
Nami "Yesus" punika alihaksara saking basa Yunani "Ιησους" ["Iēsoûs"], ingkang ing giliranipun ugi wujud alih aksara saking basa Aram utawi basa Ibrani inggih punika: Yeshua, ingkang tegesipun : Kawilujengan, utawi "Hyang punika kawilujengan", "Hyang milujengaken"
"Kristus" punika gelar ing teologi ugi asalipun saking basa Yunani "Χριστός" ["Christos"], ingkang saking basa Ibrani "Mesias", tegesipun "ingkang dipunurapi" utawi "ingkang kapilih"
Ing Islam, Yesus (Arab: ‎‎,["Isa"]) kanthi umum dipunsebat kanthi nama Isa bin Maryam ingkang tegesipun Isa putra saking Maria
Panjenenganipun dipunanggep minangka salah satunggaling nabi wigati saking Hyang
pawarta Injil lan pedamel kaajaiban
Gusti Yesus punika Juru Wilujeng ingkang sajatos Alasanipun menapa? Inggih punika amargi : 1
Yesus kristus punika sanès tiyang ingkang asalipun saking Donya punika, namung asalipun saking Swargo
2.Yesus Kristus punika namung satunggal-tunggalipun tiyang ingkang nglampahi séda lan wungu malih saking antawisipun tiyang pejah
3.Yesus Kristus punika kadunungan Rohipun Allah ingkang akarya jagad punika lan sampun kapasrahan sadaya panguwaos wonten ing bumi tuwin wonten ing swarga.
Silesia Silesia (Jerman "Schlesien"; Polen "Śląsk"; Ceko "Slezsko"; Basa Silesia "Ślůnsk") iku tlatah ing Éropa Tengah utawa Éropa Wétan
Tlatah iki saiki binagi antara Jerman, Polen lan Cékia.
ITU International Telecommunication Union (ITU; sajeroning basa Prancis: "Union internationale des télécommunications", sajeroning basa Spanyol: "Unión Internacional de Telecomunicaciones") iku siji organisasi internasional sing diadegaké kanggo mbakokaké lan nata regulasi radio internasional lan telekomunikasi
ITU diadegaké minangka "International Telegraph Union" ing Paris tanggal 17 Mèi 1865
Tujuan mligi nyakup standarisasi, alokasi spektrum radio, lan ngorganisasèkaké perjanjèn rerangkèn interkonèksi antara nagara-nagara kang béda-béda kanggo minangka panggilan telepon internasional
Fungsiné tumrap telekomunikasi amèh padha karo fungsi UPU tumrapé layanan pos
ITU minangka salah siji agensi mirunggan PBB, sing duwé markas ing Jenewa, Switserlan, ing sisihé gedhong utama kampus PBB
ITU dumadi saka telung biro: Kapemimpinan
ITU dipangajengi sekretaris jenderal, sing dipilih saben 4 taun déning anggota nasional sajeroning konferènsi pleno
Ing konferènsi pleno kaping 17 ing Antalya, Turki, anggota ITU milih Dr Hamadoun I
Toure saka Mali minangka sekretaris jenderal.
Provinsi Quang Binh Provinsi Quảng Bình utawa Quang Binh, (basa Vietnam: "tỉnh Quảng Bình") iku provinsi ing "regione" Bac Trung Bo, Vietnam
Sajeroning provinsi iki ana 154 "Comuni ing Provinsi Quang Binh"
Propinsiiki jebaré 8051.8 km², lan taun 2005 total populasiné 831,600.
Kidul-Wétan Kidul-Wétan utawa ganeya (sajeroning basa Indonésia; "tenggara") iku arah mataangin ing tengah-tengah antarané arah kidul lan wétan
Arah kidul-wétan iki kosokbaliné Lor-Kulon.
Lor-Kulon Lor-Kulon utawa byabya (sajeroning basa Indonésia: "barat laut"), iku arah mata angin ing tengah-tengah antarané arah Lor lan Kulon
Kosokbaliné ya iku arah Kidul-Wétan.
Kidul-Kulon Kidul-Kulon utawa nurwitri/nirwitri (sajeroning basa Indonésia: "barat daya"), iku arah mata angin ing tengah-tengah antarané arah Kidul lan Kulon
Kosok baliné yaiku arah Lor-Wétan.
Lor-Wétan Lor-Wétan utawa narasunya iku arah mata angin ing tengah-tengah antarané arah Lor lan Wétan
Kosok baliné yaiku arah Kidul-Kulon
Arah lor-wétan ini ana uga sing nyebut kanthi istilah 'wétan-sagara' awit njupuk saka asal tembung basa Indonésia: "Timur Laut"
Pamérangan sing luwih rinci yaiku ing antarané arah Lor lan Lor-wétan iki diarani Lor-lor-wétan, déné anatara arah Lor-wétan karo arah wétan diarani Wétan-lor-wétan.
Wong Silesia Wong Silesia (Basa Silesia: "Ślůnzoki"; Polski "Ślązacy"; Céko "Slezané"; Jerman "Schlesier") iku para sing ndunungi tlatah Silesia ing Polen, Jerman lan Républik Céko
Nganti saiki ana sawatara débat sing ndiskusèkaké manawa wong Silesia iku ètnis sing séjé utawa ora
Amerga ing sajarah modèrn wong-wong Silesia kerep dipeksa ngaku wong Jerman utawa Polen
Sanadyan mangkono, punjul 817.000 jiwa wong Silesia ing Polen ngaku ètnis Silesia lan amarga iku ndadèkaké kelompok ini sukubangsa minoritas sing gedhé dhéwé, sasandhingané sukubangsa Jerman ing Polen
Saliyané iku ing Républik Céko ana punjul 12.231 jiwa sing ngaku sukubangsa Silesia nalika cacah jiwa ing taun 2011.
Basa Silesia Basa Silesia (Basa Silesia: "ślůnsko godka", "ślůnski", terkadhang uga diarani "pů našymu") iku sawijining basa Slavik sing dipituturaké déning wong-wong ing tlatah Silesia dhuwur ing Polen, lan uga ing Céko lan Jerman
Miturut cacah jiwa Polen ing taun 2011, kurang luwih 509.000 jiwa ngarani Basa Silesia minangka basa ibuné
Sawetara ahli basa ngarani yèn Basa Silesia iku sawijining dhialèk Basa Polen amarga gegandhèngan kenceng antara rong basa iku
Basa Silesia lumrahé ditulis mawa aksara Latin gagrag Polen, nanging ing taun 2006 muncul sawijining gagasan kanggo alfabèt Silesia sing lumrah dienggo ing Internèt lan dienggo ing Wikipedia Basa Silesia: Aksara: Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž Digraf:
Ww Yy Zz Źź Žž Digraf: Ch Dz Dź Dž
Aksara iki luwih mèmper aksara sing dienggo Basa Céko
Kanjeng Rama ing Basa Silesia, Polski lan Céko.